
Abstract

Una din cele mai citite cărți din lume, considerată o metaforă a condiției umane, și pretabilă la o pluralitate de interpretări, Aventurile lui Pinocchio a avut un impact mare asupra culturii mondiale. Cartea răspunde unei prerogative care aparține doar capodoperelor: aceea de a fi în afara timpului. Cartea pune accent pe investigarea psihologică a personajului său central Pinocchio, în timp ce încearcă să descopere o umanitate pierdută în vidul tehnologiei și al științei.

Mitul Pinocchio este folosit pentru a condamna cultura violenței și a consumerismului. Collodi apelează cu succes la interacțiunile metaforice, bipolaritățile, și miracolele ambigue. Identitatea lui Pinocchio este adesea jucată la limită, imaginată de el însuși și de toți cei pe care îi întâlnește în drum. Pinocchio este numele vieții care este simultan anorganică, umană și animală.

Aventurile lui Pinocchio explorează modul în care experiențele câștigate în spațiul heterotopic oferă individului capacitatea de a modifica viziunea panoramică, și cum aceste experiențe ne pot arăta în cele din urmă cum putem recupera sau restabili existența noastră ca subiecți individuali.

Carlo Collodi

Carlo Collodi s-a născut pe 24 noiembrie 1826 la Florența, Italia. Numele său adevărat este Carlo Lorenzini, Numele de autor Collodi l-a preluat de la localitatea unde a lucrat mama lui, Angiolina Orzali Lorenzini, ca croitoreasă, fiind născută lângă Collodi în Veneri. Tatăl,  Domenico Lorenzini, născut în 1795 la Cortona, un sat din Apenini, era bucătar la marchizul Ginori Lisci, (Marrone and Puppa 2006, 485) proprietar al celebrei fabrici de porțelan Ginori de Doccia. În familie au fost zece copii. (Barchers and Pfeffinger 2011, 55)

La vârsta de trei ani, Carlo este încredințat unchiului său matern Giuseppe și mătușii sale Teresa, care locuiesc în Collodi, mutându-se în 1831 în Florența.

După o încercare nefinalizată de a urma seminarul teologic Colle Val d’Elsa la unsprezece ani, (Barchers and Pfeffinger 2011, 55) Carlo și-a continuat studiile la Colegiul Părinților Scolopi din Florența. (Zipes 1997, 74)

În vara anului 1842 urmează retorica și filozofia la Florența, seminarul Saint John.

În 1844 își întrerupe studiile și se angajează la librăria Libreria Piatti, a cărui editor este Jean-Baptiste Niccolini, un scriitor patriotic și liberal favorabil independenței italiene și unui regim laic. La biblioteca Rinuccini îl cunoaște pe Giuseppe Aiazzi, un specialist în manuscrise italiene și administratorul bibliotecii. (Zipes 1997, 74) În 1845 a fost atât de apreciat, încât a obținut o dispensă ecleziastică, care i-a permis să citească cărțile plasate pe indexul cărților interzise, pe care l-a introdus în scrierea jurnalistică.

În 1847 publică prima sa critică muzicală, La Harpe, în L'Italia Musicale. Preia conducerea secțiunii de teatru al La Rivista di Firenze. Collodi transmite cititorilor săi aspecte critice fundamentale legate de proză și teatrul muzical, de poezia și romanul timpului său.

Se înrolează ca voluntar în cele două războaie de independență din Italia contra imperiului austriac, din 1848 și 1860. În martie 1848, Carlo Lorenzini este înrolat la Florența împreună cu fratele său Paolo, într-un grup de 450 de studenți toscani. Jertfa lor eroică în apărarea podului peste Mincio permite soldaților generalului La Marmora să-i împingă pe austrieci și amână cu doisprezece zile contraofensiva. După armistițiul semnat de Salasco, Carlo Lorenzini este angajat pe post de curier în Senatul Marelui Ducat. Pe 12 aprilie, când o contrarevoluție l-a adus pe Leopold de Hasbourg la tronul Toscanei, este demis, dar a fost repus în funcție în iunie.

Ajunge critic al spectacolelor muzicale itinerante pentru o revistă de specialitate milaneză, în timp ce susținea recenzii literare, dramatice sau artistice la diferite alte ziare.

În 1853 fondează ziarul satiric Il Lampione, ulterior cenzurat, iar în 1854 ziarul Lo scaramuccia (recenzii literare dedicate teatrului, una dintre marile reviste italiene de teatru). (Zines 2002) (Marcheschi 1995, LXXVIII–XC)

În literatură debutează în 1856, cu piesa Gli amici di casa și parodia Un romanzo in vapore. În ziarul florentin La Lente a semnat pentru prima dată sub pseudonimul de Collodi. (Marcheschi 1995, LXXXIV)

În 1858 ajunge din nou corespondent pentru L'Italia Musicale. (Lorenzini 1954, 81)

În 1859 imperiul austriac a invadat Piemontul, astfel încât Carlo Lorenzini s-a înrolat la Torino ca simplu soldat în armata piemonteză, în regimentul Savoy din Cavalleggeri di Novara, în războiul pentru independența italiană. Armistițiul din Villafranca, semnat pe 12 iulie, restabilește puterea austriecilor. În februarie 1860, marchizul de Ginori îl ajută să ocupe un post de ofițer asistent în biroul de cenzură. Inițiază, împreună cu Alessandro D'Ancona, o campanie pentru alipirea Toscanei la Regatul Sardiniei; la 12 martie 1860 s- votat în favoarea reunificării.

La 15 mai 1860 relansează ziarul Il Lampione, care rezistă până în 1877. În noiembrie este  numit secretar al unei comisii pentru pregătirea „Panteonului italian”, în care să se includă cei mai mari autori italieni.

Prin lucrarea sa din 1860, Il signor Alberi ha ragione!, promovează viziunea sa politică și culturală asupra Italiei. Stilul său direct contribuie din plin la modernizarea limbii italiene.

Publică de asemenea și în alte ziare, în special schițe și povestiri satirice, inclusiv o critică socială sub forma unei parodii a Misterelor din Paris cu tendințe suprarealiste, Misterele Florenței.

Pe 17 martie 1861, Florența este decretată capitala Italiei, care însă nu includea Roma.

În 1862 se alătură Societății pentru Încurajarea Teatrului. În 1864 este numit secretar al administrației din provincia Florența, iar în 1868 este desemnat membru extraordinar al Consiliului pentru compilarea vocabularului folosit în florentină.

Dezamăgit de politica italiană, se orientează spre literatura pentru copii, traducând basmele franceze, (Barchers and Pfeffinger 2011, 55) inclusiv basmele lui Charles Perrault, într-o colecție ilustrată de Enrico Mazzanti, publicată în 1876.

În 1876 scrie trei opere începând cu Giannettino, prin care vorbește de unificarea Italiei prin personajul principal, Giannettino. (Marrone and Puppa 2006, 485)

În 1881, la solicitarea lui Guido Biagi, redactor la un ziar destinat copiilor, Giornale per i bambini, scrie primele trei capitole din Storia di un burattino, care va deveni ulterior Aventurile lui Pinocchio. (Ronchey 2002, 25) Ziarul continuă să publice și celelalte doisprezece episoade; ultimul episod, publicat la 27 octombrie 1881, se încheie cu uciderea prin spânzurare a marionetei. Carlo Collodi reia povestirea, între februarie 1882 și ianuarie 1883, de această dată sub actualul titlu, fiind apoi pentru trei ani (până în 1886) redactor la acest ziar. (Marcheschi 1995, CXVI–CXXI)

Moartea mamei sale în 1863 îl afectează foarte tare. Carlo Lorenzini trăiește retras, dedicându-se exclusiv scrisului. (Cecchini 1890) Moare pe 26 octombrie 1890, și este înmormântat în cimitirul Sfintelor Uși de lângă Bazilica San Miniato al Monte din Florența.

În 1962 a fost înființată Fundația Națională Carlo Collodi, pentru diseminarea lucrărilor lui Collod, în special a Aventurilor lui Pinocchio.

Aventurile lui Pinocchio

Aventurile lui Pinocchio (Le avventure di Pinocchio) relatează aventurile răutăcioase ale unui marionete animate pe nume Pinocchio. Cartea a fost scrisă de Carlo Collodi, în Pescia, fiind publicată inițial în Giornale per i bambini, într-o formă episodică,  începând cu 7 iulie 1881, sub numele de La storia di un burattino. După 4 luni și 8 episoade, în capitolul 15, principalul personaj, Pinocchio, este ucis, spânzurat. La cererea cititorilor și a editorului Guido Biagi, episoadele au fost reluate la 16 februarie 1882. În februarie 1883, povestea a fost publicată  într-o singură carte, de Libreria Editrice Felice Paggi, cu ilustrații de Enrico Mazzanti, (Biblioteca Marucelliana 2000) presărată cu trăsături de dialect florentin, într-o limbă simplă, plină de viață și plăcută, ușor de înțeles, dar bogată în expresii toscane.

Unele surse au stabilit că aventurile lui Pinocchio se petrec în zona de nord a Florenței, în special în localitățile Castello, Peretola, Osmannoro și Sesto Fiorentino. (Gagliardi 2008) Partea din poveste în care Pinocchio este spânzurat la Marele Stejar se află în provincia Lucca, lângă Gragnano. Copacul există încă în acea zonă și este numit și Stejarul Vrăjitoarelor.

* * *

Un tâmplar pe nume meșterul Antonio (poreclit și Meșterul Cireașă), a găsit o bucată de lemn și se decide să o cioplească pentru un picior de la masa lui. Când bucata de lemn începe să vorbească, speriat, Meșterul Cireașă i-l dă vecinului său Geppetto, un om sărac.

Geppetto cioplește din lemn un băiat pe care îl numește Pinocchio. Pinocchio se dovedește a fi foarte obraznic și cu o atitudine răutăcioasă, inclusiv față de Geppetto, pe care îl lovește. Pleacă de acasă și este prins de un carabinier, care crede că Pinocchio a fost maltratat și îl închide pe Geppetto.

Pinocchio se întoarce înapoi la casa lui Geppetto pentru a mânca. Acolo, un greier vorbitor îl avertizează asupra pericolelor datorită atitudinii sale. Pinocchio aruncă un ciocan asupra greierului și îl ucide din greșeală.

Încearcă să prăjească un ou, dar din ou iese o mică pasăre care zboară pe fereastră. Pinocchio pleacă de acasă în căutare de mâncare. Apoi bate la ușa unui bătrân pentru a cere de mâncare. Este confundat cu un huligan și gonit. Revine acasă și se întinde pe o sobă, dar își arde picioarele. Geppetto, eliberat între timp din închisoare, îi cioplește o nouă pereche de picioare.

Promite că va merge la școală dar, în drumul spre școală se întâlnește cu Marele Teatru de Păpuși și își vinde cartea școlară pentru a un bilet la spectacol. Este cât pe ce să fie pus pe foc de maestrul păpușar Mangiafuoco care, în final, auzindu-i povestea, îi dă câțiva bani pentru Geppetto.

În drumul spre casă, Pinocchio întâlnește Vulpea și Pisica, care îl păcălesc și îl abat din drum. Apare fantoma greierului vorbitor care îl sfătuiește să se ducă la Gepetoo, dar Pinocchio îl ignoră. Când trece printr-o pădure, Vulpea și Pisica, deghizați în bandiți, încearcă să îl jefuiască de banii care îi mai rămăseseră. Pinocchio scapă și se ascunde într-o casă albă, unde este întâmpinat de Zână. Dar bandiții îl prind pe Pinocchio și îl spânzură de un copac.

Zâna îl salvează pe Pinocchio, dar acesta o minte pe Zână când ea întreabă ce s-a întâmplat cu monedele de aur; cu fiecare minciună pe care o spune, nasul său devine din ce în ce mai lung. Zâna îi micșorează la loc nasul cu ajutorul unui stol de ciocănitori, și îi trimite vorbă lui Geppetto să vină să locuiască cu ei în pădure.

Pinocchio pleacă în întâmpinarea tatălui său, dar se întâlnește din nou cu Pisica și Vulpea, care îl păcălesc din nou și îi iau monedele. Pinocchio află că a fost păcălit de la un papagal. Reclamă furtul la un judecător, dar este condamnat la patru luni de închisoare pentru infracțiunea de prostie. După ce a fost eliberat trece prin câteva aventuri înainte de a ajunge la cabana Zânei, dar nu o mai găsește acolo și crede că Zâna a murit de durere.

În căutarea lui Gepetto, Pinocchio ajunge pe  Insula Albinelor Ocupate, unde o reîntâlnește pe Zână și devine un băiat cuminte, mergând la școală. După unele altercații la școală și alte câteva aventuri, Pinocchio primește o altă șansă de la Zână. Învață foarte bine și Zâna îi promite să îl transforme în băiat adevărat, dar este ademenit de un alt băiat să fugă în Tărâmul Jucăriilor, unde toată lumea se joacă toată ziua și nu lucrează niciodată.

După cinci luni de joacă, lui Pinocchio îi cresc urechi de măgar, aflând că acesta este sfârșitul tuturor copiilor care nu fac altceva decât să se joace și nu învață niciodată. Se transformă în măgar, și este cât pe ce să fie jupuit pentru piele. Scapă transmformându-se la loc în marionetă, și înoată în mare pentru a-l salva pe Gepetto, despre care aflase că fusese înghițit de un pește uriaș.

În drumul lor prin pădure, Pinocchio și Geppetto, după o reîntâlnire cu Vulpea și Pisica, ajung la o casă mică unde locuia greierul vorbitor. După mai multe luni de muncă pentru un fermier și îngrijirea lui Geppetto care se îmbolnăvise, Pinocchio pleacă în oraș unde află că că Zâna este bolnavă și are nevoie de bani. Pinocchio îi trimite toți banii pe care îi are.

În acea noapte, visează că este vizitat de Zână, care îl sărută. Când se trezește, descoperă că fusese transformat în băiat adevărat.

* * *

Una din cele mai citite cărți din lume, considerată o metaforă a condiției umane, pretabilă la o pluralitate de interpretări, Aventurile lui Pinocchio a avut un impact mare asupra culturii mondiale. Cartea răspunde unei prerogative care aparține doar capodoperelor: aceea de a fi în afara timpului. Filosoful Benedetto Croce a considerat-o drept una dintre cele mai mari opere ale literaturii italiene, (Croce 1957, 330–33) fiind tradusă în peste 240 de limbi în întreaga lume. (Gasparini 1997, 117) La 100 de ani de la ”nașterea” lui Pinocchio, în 1981, Italo Calvino a scris: „Este firesc pentru noi să credem că Pinocchio a existat dintotdeauna, nu ne putem imagina o lume fără Pinocchio." (Calvino 1981)

O adaptare importantă a Aventurilor lui Pinocchio a fost versiunea sa rusă: Bouratino (rusă: Буратино), scrisă de Alexis Nikolaevich Tolstoi în 1936. (Tolstoy 1936)

Pinocchio

Pinocchio este unul dintre personajele cele mai mediate din literatura pentru copii. Povestea sa a fost adaptată în alte cărți, benzi și desene animate, și în filme, în special în filmul Disney din 1940, Pinocchio. (Ferguson et al. 1940)

Fernando Tempesti, cercetător în literatură și unul dintre cei mai buni specialiști ai lui Pinocchio, precizează că în toscana din secolul al XIX-lea, „pinocchio” înseamnă „pin mic”, ceea ce ar însemna și în limbajul secret al lui Collodi : „mic egoist”, asemănător cu Arlechinul comediei florentine dell'arte pe nume Stenterello. (Collodi and Tempesti 2021) Caracteristicile personajului pot fi sintetizate în mod simbolic, așa cum a făcut-o Gérard Génot, ca „sămânță” ca „valoare filială, infantilă”, „carnea lemnului, germinarea în duritate". (Genot 1974) Pinocchina, în limba populară florentină din acea vreme, însemna o găină sau o femeie mică și oarecum plină, dar bine

